
Sorin Lavric (AUR): OMS pregătește o nouă 
lovitură prin care atentează la adresa 
suveranităţii naţionale. Ministrul Rafila trebuie 
să dea urgent explicaţii despre noul Tratat de 
Pandemie Globală 

Organizaţia Mondială a Sănătăţii pregătește o nouă lovitură prin care atentează la 
adresa suveranităţii naţionale a statelor membre OMS, avertizează senatorul AUR 


Sorin Lavric. În perioada 27 mai — 1 iunie va avea loc, la Geneva, cea de-a 77-a 
adunare a OMS, când va fi semnat Tratatul de Pandemie Globală, urmând ca, 
ulterior, toate reglementările instituite să devină obligatorii pentru aceste state, 
cetăţenii vor fi nevoiţi să se supună. Având în vedere cele petrecute în timpul 
pandemiei de Covid-19, Sorin Lavric a afirmat că ministrul Sănătăţii, Alexandru 
Rafila (PSD), trebuie să dea urgent explicaţii despre acest tratat. 


„În timp ce la Bruxelles Parchetul European investighează acuzaţiile de infracţiuni în 
legătură cu negocierile privind vaccinurile, acuzaţii care o au în centru chiar pe 
doamna Ursula von der Leyen, președinta Comisiei Europene, iar în ţară s-au 
intensificat dezbaterile privind efectele secundare nocive pe care vaccinul anti-Covid 
le-a generat asupra persoanelor care s-au vaccinat fie de bună voie, fie obligate de 
către angajatorii lor, Organizaţia Mondială a Sănătăţii pregătește o nouă lovitură 
prin care atentează la adresa suveranităţii naţionale a statelor membre OMS. 


În mai puţin de 60 de zile, la Geneva, cele 194 de state membre ale OMS vor fi 
chemate să voteze noul Tratat de Pandemie Globală, iar reglementările acestuia 
vor fi obligatorii din punct de vedere juridic, eliminând practic dreptul dreptul 
suveran al fiecărei țări de a legifera în ceea ce privește prevenirea, pregătirea și 
răspunsul la eventualele noi pandemii”, a declarat senatorul. 


Sorin Lavric a precizat că mai multe voci care se opun unor astfel de măsuri. Printre 
aceștia se numără și Philipp Kruse, unul dintre avocaţii implicaţi în Iniţiativa 
Cetăţenească pentru respingerea noilor Regulamente Sanitare Internaţionale 
modificate și a noului Tratat al OMS pentru pandemii. 


În acest context, a subliniat senatorul, ministrul Sănătăţii, Alexandru Rafila, trebuie să 
dea urgent explicaţii referitoare la implicaţiile pe care acest tratat îl va avea asupra 
suveranităţii naţionale a României. În încheiere, Sorin Lavric a reiterat faptul că 
Alianţa pentru Unirea Românilor a fost singurul partid care i-a apărat pe români de 
măsurile sanitare dictatoriale impuse de către jupânii de la Bruxelles ai PSD și PNL, 
iar liderii AUR vor lupta și acum până la capăt pentru a stopa dictatura OMS. 

Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

